SET เช้าปิดบวก 4 จุด รับ “จีน” ผ่อนคลาย “ซีโร่โควิด” ลุ้น Window Dressing หนุนดัชนีบวกต่อ
SET ปิดเช้าปิดเพิ่มขึ้น 4 จุด ตามภูมิภาครับแรงหนุนตลาดหุ้นสหรัฐฟื้น 2 วันติด ขณะที่จีนเดินหน้าผ่อนคลายมาตรการควบคุมโควิด-19 รวมถึงคาดหวัง Window dressing ปิด NAV ปลายปี ให้แนวรับ 1,610 จุด แนวต้าน 1,620 จุด
SET ปิดเช้าปิดเพิ่มขึ้น 4 จุด ตามภูมิภาครับแรงหนุนตลาดหุ้นสหรัฐฟื้น 2 วันติด ขณะที่จีนเดินหน้าผ่อนคลายมาตรการควบคุมโควิด-19 รวมถึงคาดหวัง Window dressing ปิด NAV ปลายปี ให้แนวรับ 1,610 จุด แนวต้าน 1,620 จุด
22 ธ.ค. 2565

ด้านนักวิเคราะห์ กล่าวว่า ตลาดหุ้นไทยช่วงเช้าที่ผ่านมาดัชนีสามารถปรับตัวเพิ่มขึ้นตามตลาดภูมิภาค โดยได้รับปัจจัยหนุนจากการฟื้นตัวของตลาดหุ้นสหรัฐ 2 วันติดต่อกัน ขณะที่จีนและฮ่องกงผ่อนคลายมาตรการควบคุมไวรัสโควิด-19 อย่างต่อเนื่อง ด้วยการลดจำนวนวันกักตัวของผู้เดินทางกลับจากต่างประเทศ
นอกจากนี้ ยังได้แรงหนุนจากความคาดหวังการทำ Window dressing ปิด NAV ช่วงปลายปี ช่วยหนุนดัชนีเพิ่มเติมด้วย ขณะที่รอติดตามปัจจัยเพิ่มเติมวันพรุ่งนี้จะมีการประกาศตัวเลขดัชนีราคาการใช้จ่ายเพื่อการบริโภคส่วนบุคคล (PCE) ของสหรัฐ
ส่วนช่วงบ่ายคาดว่าดัชนีจะยังรักษาช่วงบวกได้อย่างต่อเนื่องหลังจากยืนเหนือแนวรับสำคัญที่ 1,610 จุดได้ พร้อมให้แนวต้าน 1,620 จุด
ด้านหลักทรัพย์ที่มีมูลค่าการซื้อขายสูงสุด 5 หลักทรัพย์
MOSHI มูลค่าการซื้อขาย 2,425.82 ล้านบาท ปิดที่ 34.00 บาท เพิ่มขึ้น 13.00 บาท
PTTEP มูลค่าการซื้อขาย 1,510.08 ล้านบาท ปิดที่ 169.50 บาท เพิ่มขึ้น  3.00 บาท
DELTA มูลค่าการซื้อขาย 1,419.04 ล้านบาท ปิดที่ 704.00 บาท ลดลง 14.00 บาท
BBL มูลค่าการซื้อขาย 993.89 ล้านบาท ปิดที่ 145.50 บาท เพิ่มขึ้น 1.00 บาท
KBANK มูลค่าการซื้อขาย 793.19 ล้านบาท ปิดที่ 145.00 บาท เพิ่มขึ้น 0.50 บาท